Video: Man spandeer neseier op piesang met rastalokkeHenry Gribbohm. Die video volg onderaan die berig. Henry Gribbohm, ŉ man van New Hampshire in Amerika, het al sy gesin se spaargeld van $2 600 op ŉ karnaval-speletjie spandeer. Al wat hy egter daarvoor te wys het, is ŉ opgestopte piesang met rastalokke. Die nuuskanaal WBZ berig Gribbohm beweer hy was by die karnaval ingedoen. Hy het aan ŉ speletjie deelgeneem waar die deelnemer ŉ bal in ŉ emmer moes gooi in die hoop om ŉ xBox te wen. Hy het by die huis geoefen en voer aan daar was ‘n geknoeiery by die speletjie by die karnaval, omdat hy toe die heeltyd aanhou verloor het. Hy het op die ou einde $2 600 (sowat R23 160) van sy gesin se neseier spandeer, sonder enige sukses. Hy het die volgende dag by die eienaar, wat die speletjie bedryf, gaan kla, en is uiteindelik daar weg met die opgestopte piesang en $600. Gribbohm het ŉ saak by die polisie aanhangig gemaak. Die maatskappy wat die karnaval bedryf het die eienaar van die speletjie verbied om sy stalletjie te bedryf alvorens die ondersoek nie afgehandel is nie. Die video is op 30 April deur bobus2 op YouTube gelaai, en is al meer as 167 000 keer gekyk.